open-index/open-wikipedia-markdown huggingface dataset:
Ripin Mugha Batu

***Ripin Mugha Batu*** merupakan sebuah drama konflik kekeluargaan yang mengisahkan tentang seorang tukang karut dan tok jogho kumpulan Dikir Barat menangani masalah dalam kumpulannya dan juga keluarganya. Drama ini disiarkan di saluran TV2.

## Sinopsis
Mengisahkan Ripin yang mempunyai dua orang isteri, Mek Nab dan Mek Siah yang sering iring hati dan bermusuhan bagai anjing dan kucing. Ripin juga mempunyai seorang anak dengan Mek Nab bernama Setopa namun hubungan mereka dingin kerana isteri Setopa iaitu Syura tidak suka mendengar Dikir Barat.

Syura mengganggap bahawa orang-orang kampung menggunakan Dikir Barat untuk menyindir dan menceritakan hal peribadi orang lain sewenang-wenangnya.

Hubungan Ripin dengan Setopa semakin runcing sehingga jarang menemui ayahnya walaupun selalu pulang ke kampung menguruskan perniagaan kereta terpakai miliknya. Setopa hanya menemui Mek Nab ketika Ripin tiada di rumah. Hal ini menyebabkan Ripin semakin tertekan kerana kecewa dengan sikap anaknya itu.

## Pelakon
* **[[Wan Hanafi Su]]** sebagai **Ripin**, Bekas tok jogho Kampung Kelewek, kini menjadi tukang gunting rambut.
* **[[Laila Nasir]]** sebagai **Mek Nab**, Isteri pertama Ripin.
* **[[Kuza Muzani]]** sebagai **Mek Siah**, Isteri kedua Ripin.
* **[[Kuna Muzani]]** sebagai **Mek Lijah**
* **[[Sasqia Dahuri]]** sebagai **Marini**, Anak kedua Mek Nab, adik perempuan Setopa.
* **Asrulfaizal** sebagai **Setopa**, Anak sulung Mek Nab, abang Marini.
* **[[Issey Fazlisham]]** sebagai **Husni**, Anak tunggal Mek Siah, adik beradik sebapa Marini dan Setopa.
* **Arjuna Sukma** sebagai **Sudin**, Anak lelaki Seman.
* **[[Sabri Yunus]]** sebagai **Seman**, Bekas tukang karut Kampung Kelewek, rakan baik Seman.
* **[[Nazeera Sardi]]** sebagai **Syura**, Isteri Setopa.
* **Pokku Redang** sebagai **Che Soh**, Tauke kilang kayu Syarikat Tenaga Sakti.
* **[[Bea Rameshan]]** sebagai **Faikah**, Isteri muda Seman
* **Saidi Sabri** sebagai **Azli**, Anak lelaki Mek Lijah.
* **Nabila Makhtar** sebagai **Khatijah**, Rakan sekerja dan bakal tunang Husni.
* **Nik Ramly Rejab** sebagai **Encik Abu**, Pegawai JKKN #1
* **Azraf Aijik** sebagai **Encik Azrul**, Pegawai JKKN #2
* **Zulkifli Mohd Salleh** sebagai **Mahat**, Ayah Syura.

## Anugerah dan pencalonan

## Rujukan

## Pautan luar
Penggalak

Dalam genetik, **penggalak** ialah jujukan asid deoksiribonukleik (DNA) yang dicantum oleh protein bagi memulakan proses transkripsi terhadap transkrip asid ribonukleik (RNA) tunggal daripada DNA pada bahagian hilir penggalak. Transkrip DNA boleh mengekod protein (iaitu asid ribonukleik pengutus, mRNA), atau boleh mempunyai peranan tersendiri seperti asid ribonukleik ribosom (rRNA) dan asid ribonukleik pemindah (tRNA). Penggalak terletak berhampiran pada tapak permulaan transkripsi gen iaitu pada bahagian hulu DNA (menghampiri kawasan 5' dalam bebenang bermakna). Penggalak boleh mempunyai panjang kira-kira 100 hingga 1000 pasangan bes, jujukan yang terbentuk adalah bergantung kepada gen dan hasil transkripsi, jenis atau kelas RNA polimerase yang bertangungjawab ke atas tapak tersebut, dan spesies organisma.

## Unsur-unsur
### Dalam bakteria
Dalam bakteria, penggalak mengandungi dua unsur jujukan yang pendek iaitu kira-kira 10 (Kotak Pribnow) dan 35 nukleotida di hulu dari tapak permulaan bagi transkripsi.

* Jujukan pada -10 (elemen -10) mempunyai jujukan konsensus TATAAT.
* Jujukan pada -35 (elemen -35) mempunyai jujukan konsensus TTGACA.
* Jujukan konsensus pada bahagian atas walaupun disimpan secara purata, ia tidak ditemui dalam keadaan utuh di kebanyakan penggalak. Secara purata, hanya 3 hingga 4 daripada 6 pasangan bes dalam setiap jujukan konsensus ditemui dalam mana-mana penggalak yang diberikan. Beberapa penggalak semula jadi telah dikenal pasti setakat ini yang mempunyai jujukan konsensus yang utuh pada kedua-dua bahagian -10 dan -35; manakala penggalak tiruan dengan penyimpanan lengkap elemen -10 dan -35 telah didapati  telah mentranskripsi pada frekuensi yang lebih rendah berbanding dengan yang mempunyai beberapa ketidakpadanan dengan konsensus.
* Jarak optimum antara jujukan -35 dan -10 ialah 17 bp. Jujukan penjarak mempengaruhi kekuatan penggalak sehingga 600 kali ganda.
* Sesetengah penggalak mengandungi satu atau lebih subtapak unsur penggalak huluan iaitu elemen UP (urutan konsensus 5'-AAAAAAARNR-3' apabila berpusat di kawasan -42; urutan konsensus 5'-AWWWWWTTTTT-3' apabila berpusat di kawasan -52; W = A atau T; R = A atau G; N = sebarang bes).
* Tapak permulaan transkripsi mempunyai urutan konsensus YRY.
Urutan penggalak pada bahagian atas hanya dikenali oleh holoenzim RNA polimerase yang mengandungi sigma-70. Holoenzim RNA polimerase yang mengandungi faktor sigma lain daapt mengenali urutan penggalak teras yang berbeza.
 ← hulu                                                                              hilir →
 5'-XXXXXXXPPPPPPXXXXXXPPPPPPXXXXGGGGGGGGGGGGGGGGGGGGGGGGGGGGGGGGGGGGGGGGGGGGGGGGGGGGGXXXX-3'
            -35       -10       Gen untuk ditranskripsikan

## Rujukan
Endoderma

**Endoderma** ialah lapisan terdalam daripada tiga lapisan germa utama dalam embrio peringkat paling awal. Dua lapisan yang lain ialah ektoderma (di luar lapisan) dan mesoderma (lapisan tengah). Sel berpindah ke dalam di sepanjang arkenteron daripada lapisan dalaman gastrula, yang berkembang menjadi endoderma.

Endoderma pertama terdiri daripada sel leper, yang kemudiannya menjadi turus. Ia membentuk pelapik epitelium pelbagai sistem.

Dalam biologi tumbuhan, endoderma sama dengan bahagian terdalam korteks (kulit kayu) dalam pucuk muda dan akar muda selalunya terdiri daripada lapisan sel tunggal. Dengan tumbuhan menjadi lebih tua, lebih banyak endoderma akan melignin.

## Rujukan
MXM and Wolf Cousins

**MXM and Wolf Cousins** ialah sepasang pertubuhan penulisan lagu dan penerbitan Sweden yang diasaskan dan ditubuhkan oleh penulis lagu dan penerbit rakaman Max Martin. **MXM Studios** dan penerbit gabungannya berpangkalan di Bandaraya New York, dan **Wolf Cousins Music** pula di Los Angeles. Kedua-dua MXM and Wolf Cousins beribu pejabat di Stockholm, Sweden, tempat asal karya mereka, kerana kedua-duanya berasal daripada karya Maratone Studios dan Cheiron Studios.

Kedua-dua studio ini membentuk sebuah kolektif muzik di sekitar banyak ahli gabungan Max Martin. Pasukan MXM terdiri daripada Martin sendiri; Rami Yacoub; Savan Kotecha; anggota-anggota Johan Carlsson, Carolina Liar, Peter Carlsson dan Rickard Goransson; pemain gitar Cardigans Peter Svensson; dan Elvira Anderfjard. Ini juga termasuk Dr. Luke sehingga tahun 2014.

## Rujukan
Shellback

**Karl Johan Schuster** (lahir 1 Februari 1985) atau lebih dikenali secara profesional sebagai **Shellback** ialah penerbit rakaman dan penulis lagu Sweden. Beliau telah disenaraikan sebagai penerbit nombor satu pada tahun 2012 di carta akhir tahun majalah *[[Billboard]]* dan beliau juga menduduki tempat teratas dalam "Carta 10 Penulis Lagu Teratas" pada tahun yang sama. Shellback juga pernah memenangi empat Anugerah Grammy.

Shellback pada asalnya memulakan kerjayanya sebagai pemain gitar heavy metal sebelum beralih kepada penerbitan muzik pop dan penulisan lagu.

Beliau kerap bekerjasama dengan penulis lagu Max Martin dan mereka bersama-sama telah menerbitkan, menulis atau menulis bersama lagu untuk pelbagai artis seperti P!nk, Taylor Swift, Adam Lambert, Britney Spears, Usher, Avril Lavigne, Ariana Grande, Adele dan Maroon 5. Shellback juga telah bekerjasama dengan rakan penerbit Benny Blanco dan telah menerbitkan lagu-lagunya sendiri, termasuklah "Want U Back" oleh Cher Lloyd dan "Animals" oleh Maroon 5. Beliau telah menulis dan menerbitkan secara bersama lagu "Can't Stop the Feeling!" bersama Martin dan Justin Timberlake untuk filem animasi *[[Trolls (filem)|Trolls]]* (2016), memperoleh pencalonan bagi Anugerah Akademi untuk Lagu Asal Terbaik pada tahun 2017.

## Pautan luar
*
Membran bermukus

**Membran bermukus**, **mukosa** atau **tunika mukosa** (daripada bahasa Latin, *tunica mucosa*) ialah lapisan membran yang melapisi pelbagai rongga dalam badan organisma dan menutupi permukaan organ dalaman dalam tubuh. Membran bermukus terdiri daripada satu atau lebih lapisan sel epitelium yang melapisi lapisan tisu penghubung longgar yang dikenali sebagai lamina propria. Kebanyakan membran bermukus berasal daripada endoderma dan berlanjut ke kulit sehingga pada bukaan terbuka pada anggota tubuh seperti mata, kelopak mata, telinga, rongga hidung, rongga mulut, bibir, kawasan kemaluan, bukaan uretra dan liang dubur. Sesetengah membran mukus merembeskan mukus, cecair pelindung yang pekat. Fungsi membran adalah untuk merencatkan patogen dan kotoran daripada memasuki badan serta mencegah tisu badan daripada menjadi kering atau mengalami hidrasi.

Amfibia, ikan, siput, lintah bulan, dan beberapa invertebrata lain juga menghasilkan mukus luaran daripada epidermis mereka sebagai perlindungan terhadap patogen, untuk membantu mekanisme pergerakan, dan untuk melitupi permukaan insang ikan. Tumbuhan menghasilkan bahan serupa yang dipanggil musilaj yang juga dihasilkan oleh beberapa mikroorganisma.

## Rupa bentuk
Membran bermukus terdiri daripada satu atau lebih sel-sel epitelium yang berlapis pada membran dan merembeskan mukus, dan lamina propia pula mendasari tisu penghubung longgar. Jenis sel dan jenis mukus yang dirembeskan adalah berbeza-beza dari organ ke organ, dan setiap satunya adalah berbeza pada saluran-saluran organ tertentu.

Membran bermukus melapisi saluran pencernaan, pernafasan dan pembiakan dan merupakan penghalang utama antara persekitaran luar dan bahagian dalam badan; pada manusia dewasa, jumlah luas permukaan membran bermukus ialah kira-kira 400 meter persegi manakala luas permukaan kulit adalah kira-kira dua meter persegi. Selain menyediakan pelindungan secara fizikal, ia juga mengandungi bahagian penting dalam sistem imun dan berfungsi sebagai antara muka antara badan dan mikrobiom.

## Peranan
Salah satu peranan membran bermukus adalah untuk memastikan tisu sel adalah sentiasa lembap seperti membran bermukus yang wujud di saluran pernafasan termasuk mulut dan hidung. Ia juga memainkan peranan dalam penyerapan dan penggubahan nutrein. Membran bermukus juga melindungi badan daripada dirinya sendiri. Misalan, membran bermukus pada lapisan perut melindunginya daripada terkakis oleh kandungan asid di dalam perut. Selain itu, membran bermukus melapisi pundi kencing supaya dapat melindungsi tisu di bawahnya daripada jangkitan air kencing.  Di dalam rahim pula, membran mukus dikenali sebagai endometrium. Endometrium membengkak dan menjadi luruh setiap bulan, dan kemudian disingkarkan semasa haid.

## Rujukan
Kapsid

**Kapsid** ialah cangkang protein bagi virus, meliputi bahan gennya. Ia terdiri daripada beberapa subunit struktur oligomer (berulang) diperbuat daripada protein yang dipanggil protomer. Subunit morfologi yang boleh cerap, yang boleh atau tidak boleh secocok dengan protein individu, dipanggil kapsomer. Protein yang mendirikan kapsid dipanggil **protein kapsid** atau **protein kulit virus** (**VCP**). Komponen genom virus termasuk kapsid, bersama dengan protein teras virus yang kadangkala ada, dipanggil **teras virus**. Kapsid dan teras bersama dirujuk sebagai **nukleocapsid** (banding juga virion).

## Rujukan

## Bacaan lanjut

* 
* 
* 

## Pautan luar
* IRAM-Virus Capsid Database and Analysis Resource
Timidina kinase

**Timinida kinase**  ialah enzim, fosfotransferase (suatu kinase): 2'-deoksitimidina kinase, ATP-timidina 5'-fosfotransferase, EC 2.7.1.21.  Ia boleh dijumpai dalam kebanyakan sel hidup. Ia wujud dalam dua bentuk dalam sel mamalia, TK1 dan TK2. Virus tertentu juga mempuntai maklumat gen untuk pengungkapan timidina kinase virus.
Timidina kinase memangkin tindak balas:
:Timidina + ATP → Timidina 5'-fosfat + ADP

Timidina kinase mempunyai fungsi penting dalam sintesis DNA dan oleh itu dalam pembahagian sel, kerana ia sebahagian daripada rantaian tindak balas unik untuk memperkenalkan timidina ke dalam DNA. Timidina hadir dalam bendalir badan akibat degradasi DNA daripada makanan dan daripada sel mati. Timidina kinase diperlukan untuk tindakan banyak drug antivirus. Ia digunakan untuk memilih barisan sel hibridoma dalam pengeluaran antibodi monoklon. Dalam kimia klinikal ia digunakan sebagai penanda perkembangbiakan dalam diagnosis, kawalan rawatan dan susulan penyakit malignan, terutamanya kemaglinan hematologi.

## Rujukan

## Bacaan lanjut

* 
* 
* 
* 

## Pautan luar
*
Maharaja Vietnam

**Maharaja Vietnam** merujuk kepada pemerintah tertinggi Vietnam dalam sistem monarki tradisional yang memerintah pelbagai dinasti dari abad ke-10 hingga awal abad ke-20. Mereka menggunakan pelbagai gelaran seperti maharaja (*hoàng đế*), raja (*vương*), atau pemerintah (*vua*) bergantung pada konteks politik dan diplomatik, khususnya dalam hubungan dengan China. Gelaran maharaja digunakan bagi urusan dalam negeri dan juga luar negeri, kecuali dalam misi diplomatik ke China, di mana pemerintah Vietnam dianggap sebagai raja atau putera. Ramai pemerintah Dinasti Lê Akhir hanyalah pemerintah simbolik, manakala kuasa sebenar berada di tangan pembesar feudal dan para putera yang secara teknikalnya merupakan orang bawahannya. Kebanyakan pemerintah Vietnam dikenali melalui nama anumerta atau nama tokong, manakala Dinasti Nguyễn, iaitu dinasti terakhir yang memerintah, dikenali melalui nama era pemerintahan mereka.

Di bawah sistem "maharaja di dalam negeri, raja di luar negeri" yang digunakan oleh dinasti-dinasti kemudian, para mahaaja Vietnam akan menggunakan gelaran maharaja (皇帝, *Hoàng đế*; atau gelaran setara lain) dalam konteks domestik, manakala di luar negeri mereka menggunakan istilah yang lebih umum seperti pemerintah (𤤰, *Vua*), raja (王, *Vương*), atau Baginda (Maharaja) (陛下, *Bệ hạ*).

Berikut merupakan senarai Maharaja Vietnam:

## Dinasti Hồng Bàng (kemungkinan 2897 SM - 257 M)
Dipercayai bahawa dari 2897 SM hingga 257 M, sama ada para pemerintah Hùng daripada Dinasti Hồng Bàng atau kerajaan Văn Lang telah memerintah wilayah Vietnam. Berikut ialah senarai 18 orang pemerintah Hùng seperti yang dinyatakan dalam kitab *Việt Nam sử lược* hasil karya Trần Trọng Kim.

## Dinasti Thục dan Triệu
### Dinasti Thục (257-207 SM dan 179 SM)

### Dinasti Triệu (207-111 SM)

## Penguasaan Cina
### Pemberontakan

### Dinasti Lý - Tempoh pertama (544-602)

### Autonomi (905-938)

## Tempoh kemerdekaan
### Kronologi





### Dinasti Ngô (939-965)

### Dinasti Đinh (968-979)

### Dinastia Lê - Tempoh pertama (980-1009)

### Dinasti Lý (1010-1225)

### Dinasti Trần (1225-1400)

### Dinasti Hồ (1400-1407)

### Dinasti Trần Akhir (1407-1413)

### Dominasi Ming (1407-1427)

### Dinasti Lê - Tempoh pertama (1428-1527)

## Tempoh pembahagian (1527 - 1802)
### Vietnam Utara - Dinasti Mạc (1527-1592)

### Vietnam Selatan - Dinasti Lê (1533-1788)

### Penguasa Trịnh (1545-1786)

### Penguasa Nguyễn (1600-1802)

## Penyatuan semula
### Dinasti Tây Sơn (1778-1802)

### Dinasti Nguyễn (1802-1945)

## Kerajaan Campa (192-1832)

## Kerajaan Funan (1-627)

## Catatan

## Sumber
*
*
* 
* 
* 
* 
* 
* 
* 
* 
*
*
Mislia

**Mislia Samsuri** atau lebih dikenali sebagai **Mislia** (2 Februari 1938) merupakan seorang pelakon wanita Malaysia. Beliau terkenal menerusi watak Rashidah dalam filem Madu Tiga arahan Tan Sri P. Ramlee.

## Kerjaya
Mungkin ramai peminat filem Melayu hari ini tidak lagi mengenali nama Mislia Samsuri, walaupun telah berkali-kali menonton filem Madu Tiga. Hakikatnya, Mislia merupakan antara seniwati terawal dalam sejarah perfileman Melayu. Namun, sebahagian besar filem lakonannya telah rosak atau hilang daripada simpanan, menyebabkan generasi kemudian tidak berpeluang menilai sepenuhnya mutu lakonannya di layar perak.

Bakat Mislia mula terserlah sejak usia 14 tahun. Pada peringkat awal kemunculannya dalam dunia perfileman, beliau sering diberikan watak-watak sampingan. Walaupun begitu, peranan kecil dan pengalaman awal tersebut tidak mematahkan semangatnya. Sebaliknya, keupayaan lakonannya yang semakin matang sedikit demi sedikit membuka ruang yang lebih luas dalam industri filem.

Pada tahun 1953, Mislia mencapai satu titik penting dalam perjalanan seninya apabila ditawarkan watak utama selepas berjaya dalam satu sesi uji bakat. Beliau digandingkan dengan Mustapha Maarof dalam filem Bunga Perchintaan, terbitan Rimau Films. Filem ini menjadi antara karya terawal yang menonjolkan potensi Mislia sebagai pelakon wanita.

Selepas itu, Mislia terus aktif dan muncul dalam beberapa filem Melayu lain, antaranya Kampong Nelayan, Tangisan Ibu, Mutiara Dari Malaya, Duka Nestapa, Salah Sangka dan Selendang Delima. Dalam banyak filem terbitan Malay Film Productions, beliau sering memegang watak sampingan, namun lakonannya tetap meninggalkan kesan tersendiri melalui gaya yang tenang dan bersahaja.

## Kehidupan peribadi
Mislia mendirikan rumah tangga dengan Abdul Wahid pada 26 Februari 1956. Selepas mendirikan rumah tangga, beliau berundur seketika daripada dunia lakonan. Namun pada tahun 1963, beliau kembali ke layar perak, dan pada tahun berikutnya membintangi filem Madu Tiga, sebuah karya yang kemudian menjadi antara filem paling dikenang dalam sejarah perfileman Melayu.

## Filemografi

## Rujukan
https://www.facebook.com/share/p/17zTdYppv9/
https://www.facebook.com/share/p/1Bj7JxoqGN/

## Pautan luar
*
Isap madu

**Isap madu** ialah sejenis burung berukuran kecil hingga sedang dalam keluarga **Meliphagidae** yang besar dan rencam. Ia paling umum ditemukan di Australia dan New Guinea, tetapi turut terdapat di New Zealand, Kepulauan Pasifik setimur jauh Samoa dan Tonga, dan pulau-pulau di utara dan barat New Guinea yang dikenali sebagai Wallacea. Bali, di belahan lain Garis Wallace, menempatkan satu spesies.

## Rujukan
Isap madu topi sisik

**Isap madu topi sisik** (***Lichmera lombokia***) ialah spesies burung dalam keluarga Meliphagidae. Ia endemik di Indonesia dan ditemukan di Kepulauan Sunda Kecil. Habitat aslinya adalah hutan pamah lembap subtropika atau tropika atau hutan pergunungan lembap tropika.

## Rujukan
Isap madu palsu

**Isap madu palsu** (***Glycichaera fallax***) ialah spesies burung dalam keluarga Meliphagidae. Ia takson monotip bagi genus ***Glycichaera***. Ia terdapat di Kepulauan Aru, New Guinea dan utara Semenanjung Cape York. Habitat aslinya adalah hutan pamah lembap tropika dan subtropika.

## Rujukan
Isap madu kelam

**Isap madu kelam** (***Ptiloprora plumbea***) ialah spesies burung dalam keluarga Meliphagidae. Ia terdapat di Tanah Tinggi New Guinea. Habitat aslinya adalah hutan pergunungan lembap tropika dan subtropika.

## Rujukan
Isap madu panggul merah

**Isap madu panggul merah** (***Ptiloprora erythropleura***) ialah spesies burung dalam keluarga Meliphagidae. Ia endemik di Papua Barat, Indonesia. Terdapat 2 subspesies terkini yang diakui.

Habitat aslinya adalah hutan pergunungan lembap tropika dan subtropika.

## Rujukan
Utthitavasishthasana

**Utthitavasishthasana** (kadangkala dipendekkan kepada **Vasishthasana**) () atau **Sikap Wasista Bangkit** (Jawi:) atau **Sikap Papan Sisi** (Jawi:) ialah satu asana imbangan dalam yoga sebagai senaman moden.

## Etimologi dan asal-usul

Nama bagi sikap ini berasal daripada perkataan Sanskrit   bermaksud dipanjangkan,  Vasiṣṭha, seorang pendeta, dan  , "postur" atau "duduk".

Sikap ini tidak diterangkan dalam teks hathayoga zaman pertengahan. Ia muncul pada abad ke-20 dalam Ashtangavinyasayoga oleh Pattabhi Jois.

## Keterangan

Sikap ini merupakan postur imbangan dengan badan, kedua-dua kaki, dan kedua-dua lengan dalam keadaan lurus, dengan badan mengiring ke satu sisi. Lengan atas diangkat setinggi yang boleh. Kaki atas boleh diletakkan di atas kaki bawah, atau untuk sikap penuh (kadangkala dipanggil Ekapadavasishthasana, Sikap Papan Sisi Satu Kaki) ia boleh diangkat setinggi yang boleh; tangan atas boleh memegang kaki (kadangkala dipanggil Vasisthasana B), dan pandangan mata boleh dihalakan ke arah tangan atas.

## Variasi

Chamatkarasana (daripada Sanskrit  , keajaiban) atau Sikap Ajaib mengekalkan sebahagian besar berat badan pada satu kaki dan tangan pada sisi yang sama, mengangkat siku yang satu lagi ke atas kepala, lengan dibengkokkan, dan kaki yang satu lagi di belakang lutut, supaya badan menghadap ke sisi dan sedikit ke atas.


File:Vasishthasana.png|Vasisthasana B, dengan genggaman ibu jari kaki
File:Chamatkarasana.png|Chamatkarasana, Sikap Ajaib, satu postur moden antara Vasisthasana dan Sikap Busur Naik
File:Vasishthasana using prop.png|Vasisthasana menggunakan alatan


## Lihat juga

* Anantasana – sikap mengiring berbaring
* Chaturangadandasana – sikap papan rendah
* Kalabhairavasana – seperti Vasisthasana tetapi dengan sebelah kaki di belakang leher

## Rujukan
Isap madu elok

**Isap madu elok** (***Macgregoria pulchra***) ialah sejenis burung besar bak gagak (sepanjang 40&nbsp;cm) dengan pial mata besar berwarna kuning-jingga dan bulu sayap kuning berhujung hitam. Jantinanya mirip, si jantan sedikit lebih besar berbanding betina. Ia satu-satunya ahli dalam genus ***Macgregoria***.

## Rujukan

## Pautan luar
*ARKive - images and movies of the Macgregor's bird of paradise ''(Macgregoria pulchra)''
*BirdLife Species Factsheet
*Red Data Book
Peter Augustine Goh

Peter Augustine Goh atau nama sebenarnya Goh Mey Teck @ Iskandar Goh, dilahirkan di Melaka pada 15 Disember 1953. Beliau mula menulis pada tahun 1975 dan sehingga kini masih aktif menghasilkan karya-karya sastera yang bermutu.
Dua Dasawarsa: Sebuah Kumpulan Puisi 2005–2025

***Dua Dasawarsa: Sebuah Kumpulan Puisi 2005–2025*** ialah sebuah kumpulan puisi karya Mohd Elfie Nieshaem Juferi yang menghimpunkan sajak-sajak yang telah ditulis olehnya sepanjang tempoh dua puluh tahun. Buku ini telah diterbitkan oleh Langgam Fikir pada bulan Disember 2025.

## Struktur dan tema
*Dua Dasawarsa* disusun sebagai sebuah dokumentasi puitis yang merangkumi lintasan masa panjang penulis, dengan penekanan terhadap kejujuran batin, kesedaran moral, serta respons terhadap realiti sosial dan institusi. Puisi-puisi dalam buku ini tidak disusun dengan kronologi yang ketat, sebaliknya ia dibahagikan kepada tiga bahagian tematik yang masing-masing menampilkan nada, tekanan emosi, dan sudut pandang yang berbeza. 

Secara keseluruhannya, karya ini menggabungkan unsur perenungan diri, pengalaman keluarga, kritik terhadap kuasa dan birokrasi, keadilan sosial, nasionalisme, serta kesaksian terhadap peristiwa-peristiwa peribadi dan awam. Pendekatan penulisan menolak retorik hiasan dan lebih menekankan bahasa yang langsung, simbolik, dan bersifat kesaksian, selari dengan tradisi puisi moden Melayu kontemporari; beberapa ulasan turut menekankan penggunaan metafora, simbol dan majas bahasa sebagai ciri estetika penting dalam kumpulan ini.

## Sinopsis

## Kandungan
Buku ini mengandungi tiga bahagian utama serta beberapa bahagian sokongan seperti Kata Penerbit, Prakata, Glosari dan catatan penulis:

;Bahagian I: *Retak dan Renung*
Puisi-puisi yang menumpukan pergolakan batin, ingatan peribadi, hubungan intim, keluarga, dan pengalaman eksistensial penulis. 

;Bahagian II: *Lara dan Lantang*
Kumpulan sajak bersifat kritikal dan lantang yang menyentuh isu kuasa, ketidakadilan sosial, birokrasi, nasionalisme, institusi negara, dan suara marhaen. 

;Bahagian III: *Nur dan Zaman*
Bahagian penutup yang menggabungkan refleksi kemanusiaan, tanah air, identiti, dan kesedaran kolektif, dengan nada yang lebih tenang namun tetap bersifat kesaksian.

Setiap bahagian memuatkan puisi-puisi yang ditulis dalam tempoh dan lokasi berbeza, dengan tarikh serta tempat penulisan sering dinyatakan sebagai sebahagian daripada konteks karya.

## Lihat juga
* Puisi Melayu moden
* Sastera Malaysia

## Rujukan

## Pautan luar
* ''Dua Dasawarsa: Sebuah Kumpulan Puisi 2005–2025'' di Langgam Fikir
* ''Dua Dasawarsa: Sebuah Kumpulan Puisi 2005–2025'' di Goodreads
* ''Dua Dasawarsa: Sebuah Kumpulan Puisi 2005–2025'' di Google Play Books
Kera hantu spektral

**Kera hantu spektral** (***Tarsius tarsier***) ialah spesies kera hantu yang terdapat di pulau Selayar, Indonesia. Ia tampak kurang mengkhusus berbanding kera hantu Filipina mahupun kera hantu barat; contohnya, tiada kaki melekit. Ia spesies jenis bagi genus *[[Tarsius]]*.

## Rujukan
Filemografi Fasha Sandha

Berikut senarai karya lakonan Fasha Sandha dalam karier seninya.

## Filem

## Drama

## Telefilem

## Drama web

## Televisyen

## Teater

## Iklan

## Pautan luar
*
Pentas Akhir Piala Malaysia 2026

**Pentas Akhir Piala Malaysia 2026** juga dikenali sebagai **Pentas Akhir Unifi Piala Malaysia 2026** (atas sebab penajaan) ialah perlawanan bola sepak untuk menentukan juara Piala Malaysia 2026. Ia ialah perlawanan akhir edisi ke-99 Piala Malaysia, sebuah kejohanan yang dianjurkan oleh Persatuan Bola Sepak Malaysia.

## Pasukan layak
Berikut di bawah adalah dua pasukan yang layak ke perlawanan akhir.

## Venue
Stadium Nasional Bukit Jalil akan menjadi venue perlawanan akhir Piala Malaysia 2026.

## Perjalanan ke Pentas Akhir

*Nota: Dalam semua keputusan di bawah, jaringan peserta itu diberikan terlebih dahulu (R: tuan rumah; P: pelawat).*





## Pentas Akhir




## Pautan luar
Isap madu punggung karat

**Isap madu punggung karat** (***Ptiloprora mayri***) ialah spesies burung dalam keluarga Meliphagidae. Ia terdapat di New Guinea. Habitat aslinya ialah hutan pergunungan lembap tropika dan subtropika. Tiada penampakan disahkan antara 2008 dan 2023 sehinggalah sebuah ekspedisi saintifik di Gunung Cyclops, New Guinea berjaya menangkap imej sepasang burung pada bulan Jun dan Julai tahun itu.

## Rujukan
Ptiloprora

***Ptiloprora*** ialah sebuah genus burung isap madu dalam keluarga Meliphagidae yang endemik di New Guinea.

## Spesies
Genus ini mengandungi enam spesies:
* Isap madu kelam (*Ptiloprora plumbea*)
* Isap madu kuning (*Ptiloprora meekiana*)
* Isap madu panggul merah (*Ptiloprora erythropleura*)
* Isap madu punggung merah (*Ptiloprora guisei*)
* Isap madu punggung karat (*Ptiloprora mayri*)
* Isap madu tunggir hitam (*Ptiloprora perstriata*)

## Rujukan
Filemografi Faa Zaini

Berikut senarai karya lakonan dan nyanyian Faa Zaini dalam karier seninya.

## Drama

## Drama web

## Pautan luar
*
Filemografi Ayez Shaukat

Berikut senarai karya lakonan, pengarah, penulis, penerbit dan ahli gusti profesional Ayez Shaukat dalam karier seninya.

## Filem

## Drama

## Pautan luar
*
Aníbal Cavaco Silva

**Aníbal António Cavaco Silva** () ialah seorang ahli ekonomi dan ahli politik Portugis yang berkhidmat sebagai presiden Portugal, dari 9 Mac 2006 hingga 9 Mac 2016, dan sebagai perdana menteri Portugal, dari 6 November 1985 hingga 25 Oktober 1995.  Tempoh 10 tahun beliau merupakan yang terpanjang berbanding mana-mana perdana menteri sejak Salazar, dan yang terpanjang untuk seorang perdana menteri yang dipilih secara bebas dalam sejarah republikan Portugal. Beliau merupakan perdana menteri Portugis pertama yang memenangi majoriti mutlak parlimen di bawah sistem perlembagaan semasa (bermula pada tahun 1974). Beliau paling dikenali kerana membimbing Portugal ke dalam Kesatuan Eropah, meliberalisasikan ekonomi Portugis dan menambah baik infrastruktur di seluruh negara. 

## Rujukan
Republik Sosialis Soviet Autonomi Adjaria

**Republik Sosialis Soviet Autonomi Adjaria** (**RSSA Adjaria** or **RSSA Adzhar**; ; ) merupakan sebuah republik autonomi Kesatuan Soviet dalam RSS Georgia, ditubuhkan pada 16 Julai 1921. Pada 10 Disember 1990, ia dinamakan semula sebagai Republik Autonomi Adjara. Selepas pembubaran Kesatuan Soviet pada tahun 1991, wilayah ini menjadi sebahagian daripada negara Georgia yang merdeka.

Selepas pendudukan sementara oleh tentera Turki dan British pada tahun 1918–1920, Ajaria disatukan semula dengan Georgia pada tahun 1920. Konflik ketenteraan singkat pada Mac 1921 mendorong kerajaan di Ankara menyerahkan wilayah tersebut kepada Georgia sebagai hasil Perkara VI Perjanjian Kars, dengan syarat autonomi diberikan kepada penduduk Islam. Sehubungan itu, Kesatuan Soviet menubuhkan Republik Sosialis Soviet Autonomi Adjara pada 16 Julai 1921. Walau bagaimanapun, Islam dalam republik baharu tersebut, seperti juga di tempat lain dalam Kesatuan Soviet dan sebagaimana agama Kristian, telah dianiaya dan diberi tekanan oleh pihak kerajaan pusat.

## Catatan
Musuh dalam Selimut (filem 2026)

***Musuh dalam Selimut*** merupakan sebuah filem drama romantik Indonesia 2026 yang diarahkan oleh Hadrah Daeng Ratu. Filem ini dibintangi oleh Yasmin Napper, Arbani Yasiz, dan Megan Domani. Filem ini dijadualkan akan ditayangkan pada 8 Januari 2026.

## Barisan pelakon
* Yasmin Napper sebagai Gadis
* Arbani Yasiz sebagai Dika 
* Megan Domani sebagai Suzy
* Fitria Rasyidi
* Willem Bevers
* Cakrawala Airawan
* Chrismanto Eka Prastio
* Javed Khan King

## Rujukan

## Pautan luar

*
Filemografi Zarynn Min

Berikut senarai karya lakonan, pengacara dan model Zarynn Min dalam karier seninya.

## Filem

## Drama

## Telefilem

## Drama web

## Televisyen

## Pautan luar
*
Bom P-100

**Bom P-100** merupakan sejenis bom kegunaan am tanpa panduan berkaliber 100kg buatan Indonesia. Ia direka khusus untuk digunakan pada pesawat tempur piawaian Rusia bagi memusnahkan sasaran di permukaan dalam operasi serangan udara mahupun latihan.

Bom ini merupakan sebahagian daripada keluarga bom siri P hasil kerjasama strategik antara PT Sari Bahari, yang bertanggungjawab mengeluarkan selongsong (casing) bom, dan PT Dahana yang membekalkan isian bahan peledak. P-100 adalah varian terkecil dalam keluarga bom siri P, yang turut merangkumi model P-250 dan P-500.

## Varian

* **P-100P (Latihan/Practice)**
Bom latihan P-100 digunakan untuk melatih juruterbang pesawat tempur piawaian Rusia. Ia direka tanpa menggunakan fius peledak dan akan mengeluarkan asap putih tebal sebaik sahaja mengenai sasaran. Ini memudahkan juruterbang dan pemerhati untuk menilai ketepatan pengeboman.

* **P-100L (Sedia Guna/Live)**
Varian ini merupakan versi sedia guna yang mempunyai ciri aerodinamik dan berat yang serupa dengan versi latihan, namun dilengkapi dengan isian bahan peledak seberat 43kg. Ia mempunyai keupayaan untuk memusnahkan bangunan, asas kubu (bunker), serta sasaran personil di kawasan yang luas menerusi kesan serpihan dan letupan.

## Pengguna

; 
Tentera Nasional Indonesia-Angkatan Udara (TNI-AU) menggunakan kedua-dua varian pada pesawat Sukhoi Su-27 dan Sukhoi Su-30.

; 
Pada Ogos 2023, PT Sari Bahari telah berjaya mengeksport sebanyak 500 unit bom P-100P (Latihan) kepada Tentera Udara Rakyat Vietnam (VDAF) untuk kegunaan armada Su-30 mereka.

## Lihat juga

* Bom P-250
* Bom P-500
* Dahana
* Sari Bahari

## Rujukan
Amebelodontidae

**Amebelodontidae** adalah keluarga proboscidea yang telah pupus dan merupakan mamalia herbivor besar yang berkaitan dengan gajah. Mereka dahulunya dikelaskan dalam Gomphotheriidae, tetapi penyelidik sekarang menganggapnya sebagai keluarga yang berbeza. Mereka dibezakan daripada proboscidea lain dengan mempunyai gading bawah yang rata (yang membawa kepada gelaran "gading sudu") dan simfisis mandibular yang sangat memanjang (bahagian hadapan rahang bawah yang bercantum). The lower tusks could grow to considerable size, with those of *[[Konobelodon]]* reaching  in length. Gigi geraham mereka biasanya trilophodont (dengan hanya *Konobelodon* yang sepenuhnya tetralophodont), dan mempunyai konul posttrite. Pada masa lalu, taring rahang bawah amebelodont yang berbentuk seperti sudu menyebabkan mereka digambarkan sedang menyedut tumbuhan air. Namun, haus mikro pada gigi menunjukkan bahawa mereka adalah haiwan yang meragut dan pemakan campuran.  Gading bawah telah dicadangkan mempunyai pelbagai fungsi bergantung pada spesies termasuklah mengoyak kulit kayu, memotong tumbuh-tumbuhan, serta mungkin menggali. Mereka pertama kali muncul di Afrika semasa Miocene Awal, dan kemudiannya tersebar ke Eurasia dan kemudian Amerika Utara.  Mereka pupus menjelang awal era Pliosen. Walaupun sesetengah kajian filogenetik telah menemui Amebelodontidae sebagai kumpulan monofiletik yang membentuk kumpulan saudara kepada Gomphotheriidae yang sebenar, Sesetengah penyelidik telah berhujah bahawa Amebelodontidae mungkin bersifat polyphyletic dan mencadangkan bahawa keadaan gading berbentuk sudu muncul beberapa kali secara bebas dalam Gomphotheriidae, sekali gus menjadikan keluarga itu tidak sah.

Filogeni Amebelodontidae selepas Li et al. 2023.

## Galeri

## Rujukan
Cupertino, California

**Cupertino** ( ) merupakan sebuah bandar yang terletak di Kaunti Santa Clara, California, Amerika Syarikat, betul-betul di barat San Jose di pinggir barat Lembah Santa Clara dengan sebahagiannya memanjang ke kaki bukit Pergunungan Santa Cruz. Jumlah penduduknya ialah 60,381 orang pada banci 2020, menurun sebanyak 1,671 (-2.9%) kepada anggaran Banci 58,710 orang menjelang 2024. Bandar ini merupakan lokasi Apple Inc., yang beribu pejabat di Apple Park.

Dinamakan sempena sebuah anak sungai tempatan oleh kartografer penjelajah Sepanyol Juan Bautista de Anza yang membawa nama Saint Joseph dari Cupertino, Cupertino secara rasminya diperbadankan pada tahun 1955, walaupun ia menyaksikan aktiviti ekonomi pada awal abad ke-19. Kawasan ini pada asalnya merupakan komuniti pertanian yang menghasilkan prun, aprikot dan ceri, dengan sebuah kilang wain menyertai barisan menjelang abad ke-19. Cupertino berkembang pesat pada tahun 1950-an disebabkan oleh ledakan perumahan pinggir bandar yang dialami selepas Perang Dunia Kedua, selaras dengan permulaan awal Silicon Valley yang berkembang berhampiran Cupertino. Menjelang tahun 1960-an, taman pejabat sedang dibina dan syarikat teknologi mula beroperasi di bandar ini, terutamanya Apple dan Hewlett-Packard.

Cupertino kekal sebagai tonggak utama Silicon Valley. Ekonomi Cupertino didominasi oleh syarikat teknologi, termasuk syarikat besar seperti Apple, serta syarikat bersaiz sederhana dan syarikat baharu.

## Rujukan

## Pautan luar

*
Residen-Jeneral Jepun di Korea

**Residen-Jeneral Jepun di Korea** (; ) merupakan sebuah jawatan yang menyelia Lindungan Jepun di Korea dari tahun 1905 hingga 1910.

## Senarai residen-jeneral Jepun

## See also
* Gabenor Jeneral Korea
* Gabenor Jeneral Taiwan

## Catatan
Mechanical Marie

ialah siri manga Jepun yang ditulis dan diilustrasikan oleh Aki Akimoto. Ia pada asalnya merupakan sebuah komik satu shot yang diterbitkan dalam majalah manga terbitan Hakusensha *[[LaLa]]* pada Mac 2020, sebelum diterbitkan secara bersiri dalam majalah yang sama dari Jun 2020 hingga Jun 2023. Bab-babnya telah dikumpulkan kepada enam jilid . Satu adaptasi siri televisyen anime yang diterbitkan oleh Zero-G dan Liber disiarkan dari Oktober hingga Disember 2025.

## Plot
Arthur, pewaris Zetes Corporation, telah menjadi tidak bertimbang rasa kerana abang tirinya yang cemburu, Maynard, sentiasa menghantar pembunuh upahan untuk mengejarnya. Marie, seorang ahli silat yang miskin, tabah, dan sangat kuat telah diupah oleh pelayan Arthur, Roy, untuk berkhidmat kepadanya sambil berpura-pura menjadi robot. Marie bergelut dengan perasaannya yang semakin meningkat terhadap Arthur dan tekanan untuk mengekalkan pembohongannya sambil kerap melindunginya daripada pembunuh upahan..

## Barisan watak
;
:
;
:
;
:
;
:
;
:
;
:
;
:
;
:
;
:
;
:
;
:

## Media
### Manga
Ditulis dan diilustrasikan oleh Aki Akimoto, *Mechanical Marie* pada mulanya merupakan sebuah komik satu shot yang diterbitkan dalam majalah *[[LaLa]]* Hakusensha pada 24 Mac 2020. Ia kemudiannya diterbitkan secara bersiri dalam majalah yang sama mulai 24 Jun 2020, sehingga 23 Jun 2023. Enam jilid  telah dikeluarkan dari Disember 2020 hingga September 2023. Pada Februari 2025, Yen Press mengumumkan bahawa ia telah melesenkan siri ini untuk penerbitan bahasa Inggeris.

Siri sekuel, bertajuk , telah disiarkan dalam *LaLa* dari 24 April hingga 24 Disember 2025. Sekuel ini telah dikumpulkan dalam satu jilid  sehingga Oktober 2025.

#### Jilid
##### ''Mechanical Marie''

##### ''Mechanical Marie+''

### Anime
Satu adaptasi siri televisyen anime telah diumumkan pada 5 Ogos 2024. Ia diterbitkan oleh Zero-G dan Liber, dan diarahkan oleh Junji Nishimura, dengan skrip yang ditulis oleh Mariko Kunisawa, watak-watak yang direka oleh Yoko Kikuchi, dan muzik yang digubah oleh Yasuharu Takanashi dan Johannes Nilsson. Siri ini disiarkan di Tokyo MX dari 5 Oktober hingga 21 Disember 2025; ia juga disiarkan di ytv dan BS Fuji. Lagu tema pembukaan ialah , dipersembahkan oleh , dan lagu tema penutupnya ialah , dipersembahkan oleh Nao Tōyama sebagai wataknya Marie. Crunchyroll sedang menstrim siri ini. Medialink melesenkan siri ini di Asia Tenggara untuk penstriman di saluran YouTube Ani-One Asia.

#### Episod

## Nota

## Rujukan

## Pautan luar
*  
*  
*
Tang Ki

**Tang Ki**  ( aksara Cina: 童乩; Tâi-lô bahasa Hokkien: tâng-ki) atau **Jitong** (aksara Cina: 乩童; Jyutping bahasa Kantonis: gei1 tung4; Pinyin bahasa Mandarin: jī tóng) ialah seorang pengamal agama kaum Cina, biasanya diterjemahkan sebagai "medium roh", "orakel", atau "dukun/shaman".

*Tong* (Vietnam: ʔdoŋ; Mon: doŋ) mempunyai substrat Austroasiatik yang bermaksud 'menari di bawah kerasukan daemonic' diwakili secara fonologi oleh kata  yang bermaksud "kanak-kanak; belia; budak lelaki hamba" dan *ki*  bermaksud meramal atau menilik" (rujuk *fuji*"upacara tilikan melalui tulisan planchette"). Variasi istilah mengikut wilayah termasuk Tâi-lô Hokkien *tâng-ki*  dan *gei-tung*  dalam bahasa Kantonis atau *san-daa* .

*Tang Ki* atau *jitong* ialah seseorang yang dipercayai sebagai individu yang telah “dipilih” oleh suatu **shen** (神; Tâi-lô bahasa Hokkien: sîn; Pinyin bahasa Mandarin: shén; maksud: dewa dalam kepercayaan Cina) atau roh tertentu untuk menjadi wahana duniawi bagi penyampaian kehendak ilahi. Orang Cina membezakan *wu*  ("dukun/shaman; penyembuh; medium roh") yang menguasai kuasa-kuasa di dunia roh berbanding *Tang Ki* yang berada sepenuhnya di bawah penguasaan kuasa alam roh ketika berada dalam keadaan kerasukan.

## Rujukan

## Pautan dan rujukan luaran

* Andersen, Poul. 2008. "*Tâng-ki* (or *jitong*)  (or ) spirit-medium", in *The Encyclopedia of Taoism*, ed. by Fabrizio Pregadio, pp. 964-966. Routledge.
* Elliott, Alan J. A. 1955. *Chinese Spirit Medium Cults in Singapore*. Monographs on Social Anthropology, No. 14. Department of Anthropology, London School of Economics and Political Science.
* Groot, Jan Jakob Maria. 1892-1910. ''The Religious System of China: Its Ancient Forms, Evolution, History and Present Aspect, Manners, Customs and Social Institutions Connected Therewith''. 6 volumes. Brill Publishers.
* Jordan, David K. 1976. "A Medium's First Trance", *Anthropology: Perspective on Humanity*, ed. by Marc J. Swartz and David K. Jordan. John Wiley & Sons.
* Jordan, David K. 1977. "How to Become a Chinese Spirit Medium". .
* Jordan, David K. 1999. ''Gods, Ghosts, & Ancestors: Folk Religion in a Taiwanese village''. 3rd edition.  Department of Anthropology, UCSD.
* Myers, John T. 1974. ''A Chinese Spirit-medium Temple in Kwun Tong: A Preliminary Report''. Social Research Centre, Chinese University of Hong Kong.
* Myers, John T. 1975. "A Hong Kong Spirit-medium Temple", *Journal of the Hong Kong Branch of the Royal Asiatic Society* 15:16-27.
Isap madu polos

**Isap madu polos** (***Pycnopygius ixoides***) ialah spesies burung dalam keluarga Meliphagidae. Ia terdapat di Indonesia dan Papua New Guinea. Habitat aslinya ialah hutan pamah lembap tropika dan subtropika.

## Rujukan
Isap madu pualam

**Isap madu pualam** (***Pycnopygius cinereus***) ialah spesies burung dalam keluarga Meliphagidae. Saiz isap madu pualam adalah sekitar 20–22 cm. Burung ini dikelaskan berukuran sedang dengan paruh keras sederhana panjang. Jantan seberat 40–58 gram sedangkan betina pula 36–46 gram.

## Rujukan
Dua Hati Biru

***Dua Hati Biru*** merupakan sebuah filem drama keluarga Indonesia 2024 yang diarahkan oleh Gina S. Noer dan Dinna Jasanti. Filem ini merupakan sekuel kepada *Dua Garis Biru*, dibintangi oleh Angga Yunanda, Aisha Nurra Datau, dan Farrell Rafisqy. *Dua Hati Biru* telah ditayangkan di pawagam Indonesia pada 17 April 2024.

## Plot
Kisah Bima dan Dara bersambung. Sepasang suami isteri muda yang berkahwin secara tidak sengaja. Empat tahun kemudian, Dara memutuskan untuk kembali ke Jakarta untuk bersama keluarga kecilnya, Bima dan Adam. Berpisah sejak Adam dilahirkan, Dara terpaksa cuba untuk lebih dekat dengan anaknya meskipun terdapat pelbagai masalah dalam rumah tangganya.

## Barisan pelakon

## Siaran dan penerimaan
*Dua Hati Biru* telah ditayangkan di pawagam Indonesia pada 17 April 2024. Siarannya pada hari pertama berjaya menarik 75,018 penonton. Menurut penonton, *Dua Hati Biru* merupakan antara filem terbaik tahun ini. Lakonan Angga Yunanda, Aisha Nurra Datau, dan Farel Rafisqy sangat mantap, sebati dengan watak mereka sebagai sebuah keluarga kecil yang terdiri daripada seorang ayah, ibu, dan anak yang penyayang. Ini tercermin dalam tweet penonton di platform X.

## Anugerah dan pencalonan

## Lagu tema
* "Tak Ada Keluarga yang Sempurna" oleh Rara Sekar
* "Asimetris" oleh Kunto Aji
* "Satu-Satu" oleh Idgitaf

## Rujukan

## Pautan luar

*
Pycnopygius

***Pycnopygius*** ialah genus burung dalam keluarga Meliphagidae, iaitu burung isap madu. 

## Spesies
Ditubuhkan oleh Tommaso Salvadori pada 1880, ia mengandungi spesies-spesies berikut:
* Isap madu pualam (*Pycnopygius cinereus*)
* Isap madu polos (*Pycnopygius ixoides*)
* Isap madu kepala coreng (*Pycnopygius stictocephalus*)

Nama *Pycnopygius* adalah gabungan perkataan Yunani *puknos*, bermaksud "tebal" atau "padat" dan  *-pugios*, bermaksud "bertongkeng" (daripada *pugẽ*: "tongkeng").

## Rujukan
Republik Sosialis Soviet Autonomi Pergunungan

**Republik Sosialis Soviet Autonomi Pergunungan** (; ) atau **RSSA Gunung** () ialah sebuah republik autonomi yang wujud sementara dalam Soviet Rusia di Kaukasus Utara, dari 20 Januari 1921 hingga 7 Julai 1924. Republik ini ditubuhkan oleh kumpulan etnik tempatan daripada kawasan Oblast Kuban dan Terek selepas Revolusi Rusia 1917. Namun begitu, pemerintahan Soviet didirikan selepas Tentera Merah menakluk Kaukasus Utara semasa Perang Saudara Rusia, dan republik asal ini akhirnya diubah menjadi entiti Soviet. Wilayahnya meliputi lebih 73,000 km² dengan populasi kira-kira 800,000 orang, dan terdiri daripada enam okrug: Balkar, Chechen, Kabardian, Karachay, Nazran (Ingushetia) dan Vladikavkaz (Ossetia), serta dua bandar utama, Grozny dan Vladikavkaz. Kozak Terek diberikan autonomi khas melalui Sunzha Cossack Okrug.

Republik ini tidak bertahan lama dalam bentuk asalnya. Pada 1 September 1921, Okrug Kabardin dipisahkan sebagai Oblast Autonomi Kabardin. Okrug Karachay menjadi Oblast Autonomi Karachay-Cherkess pada Januari 1922, Okrug Balkar digabung dengan Oblast Autonomi Kabardin menjadi Oblast Autonomi Kabardino-Balkarian, dan Okrug Chechen menjadi Oblast Autonomi Chechen pada November 1922. Pada 7 Julai 1924, baki wilayah dibahagikan kepada Oblast Autonomi Ossetia Utara dan Oblast Autonomi Ingush, manakala Okrug Kozak Sunzha dan Vladikavkaz terus diletakkan di bawah VTsIK sehingga terbentuknya Krai Kaukasus Utara pada Oktober 1924.

Sebelum republik ini, tanah terbaik di kawasan itu diberikan kepada Kozak, penjajah tentera dari Rusia dan Ukraine, manakala penduduk asal dipaksa menetap di kawasan gunung. Pada 1920, kerajaan Soviet memutuskan untuk mengusir Kozak Terek dan menyerahkan tanah mereka kepada penduduk tempatan, membolehkan penduduk asli menguasai lembah yang subur. Pada 1882, 24.7% Ingush tinggal di gunung, tetapi menjelang 1924 hanya 2.1% yang tinggal di situ.

Banyak sejarawan Barat semasa Perang Dingin melihat kehancuran republik ini sebagai strategi "pecah dan perintah" oleh Soviet untuk melemahkan penduduk Kaukasus, tetapi arkib Soviet yang dibuka pada 1990-an menunjukkan sebaliknya. Kehancuran republik bermula Mac 1921 apabila pemimpin Kabarda menzahirkan ketidakpuasan hati kerana digabungkan dalam republik tersebut, menekankan tiadanya hubungan ekonomi dengan kumpulan Gunung lain. Dari April hingga Jun 1921, Kongres Kabarda, dengan 140 perwakilan (hanya 28 Bolshevik), secara majoriti memilih untuk menjadi autonomi oblast, malah menuntut status republik autonomi sepenuhnya. Joseph Stalin terpaksa menasihati pemimpin Kabarda, Betal Kalmykov supaya tidak memohon status republik penuh dalam kesatuan Soviet.

## Catatan

## Bibliografi

*
Pen gel

Pen gel menggunakan dakwat di mana pigmen digantung dalam gel berasaskan air.  Oleh kerana dakwatnya tebal dan legap, ia kelihatan lebih jelas pada permukaan licin berbanding dakwat biasa yang digunakan dalam pen mata bulat atau pen felt. Pen gel boleh digunakan untuk pelbagai jenis penulisan dan ilustrasi.

Reka bentuk umum pen gel adalah serupa dengan pen berasaskan dakwat biasa, dengan laras yang mengandungi mekanisme penulisan dan penutup, dan takungan yang diisi dengan dakwat. Di hujung tiub dakwat terdapat "pengikut" dakwat, yang diperbuat daripada bahan gel yang lebih likat yang biasanya lut sinar dan mengikuti dakwat berasaskan air. Pengikut terutamanya menghalang kebocoran dan aliran balik dakwat.
Mohd Hasnol Ayub

Mohamad Hasnol bin Haji Ayub ialah seorang ahli politik di Sabah, Malaysia.

Beliau merupakan Ketua UMNO Bahagian Penampang dan Timbalan Ketua Badan Perhubungan UMNO Sabah.
Slot Generasi Drama

**Slot Generasi Drama** Mulai 12 Januari 2026

## Drama

*Hotel Arena (12 Januari 2026 - 13 Februari 2026)
*Keluarga 3 Dayang (16 Februari 2026 - 20 Mac 2026)
*Arena Utama Suria (23 Mac 2026 - Kini)
Hotel Arena (Drama Bersiri Komedi)

**Hotel Arena** sebuah drama komedi arahan Datuk AC Mizal
seorang personaliti & wartawan Astro Arena mulai 2026.

## Pelakon
### Pelakon Utama
* Bella Dowanna sebagai Dayang
* Adam Lee sebagai Akbar
* Eyka Farhana sebagai Suzana 
* Fitri Farok sebagai Faiz 
* Siti Khadijah Halim sebagai Fariha
* Areef Amran Sebagai Abang Med
* Tracie Sinidol Sebagai Alice 
* Danial Chuer sebagai Hafizal 
* Nelissa Nizam sebagai Lily 
* Arfie Shah zebagai Zaki
* Bella Astillah sebagai Fina
* Harris Alif sebagai Faizal 
* Farisha Iris sebagai Husna
* Azzam Sham sebagai Kamal
* Afieq Shazwan sebagai Karl

### Pelakon Jemputan
**Episod 1** : Inteam 

**Episod 2** : Amir Masdi 

**Epiosd 3** : Nadeera Zaini 

**Epiosd 4** : Khai Bahar 

**Epiosd 5** : Krisya 

**Episod 6 **: Putera Muhammad 

**Episod 7** : Aisha Retno 

**Episod 8** : Izzue Islam 

**Episod 9** : Iman Troye 

**Episod 10**: Rykarl Iskandar 

**Episod 11**: Zehra Zambri 

**Episod 12**: Ameng Spring 

**Episod 13**: Misha Omar 

**Episod 14 (Akhir)**: A7PHA
Kulari ke Pantai

***Kulari ke Pantai*** () ialah sebuah filem keluarga tahun 2018 yang diterbitkan oleh Miles Films. Filem drama komedi pelancongan ini diterbitkan oleh duo penerbit Mira Lesmana dan pengarah Riri Riza, yang telah berjaya menerbitkan dua filem keluarga legenda, iaitu Petualangan Sherina dan Laskar Pelangi.

## Plot
Sam (Maisha Kanna), seorang kanak-kanak pantai dari Rote-NTT, dan ibunya, Uci (Marsha Timothy), akan pergi melancong bersama-sama. Jadual perjalanannya adalah dari Jakarta dengan destinasi terakhirnya ialah Banyuwangi, untuk bertemu dengan idola peluncurnya, Sam di pantai G-Land.

Walau bagaimanapun, sehari sebelum berlepas, sepupu Sam, Happy (Lil'li Latisha), yang sangat berbeza daripada Sam, bertindak kejam di satu perjumpaan keluarga di Jakarta. Di hadapan ramai orang, Happy memandang rendah Sam. Ibu Happy, Kirana (Karina Suwandi), meminta Happy untuk menyertai perjalanan Sam dan Uci dengan harapan dia dapat mengenali dan menghargai sepupunya dengan lebih baik.

Perbezaan antara keduanya menjadikan perjalanan dengan kereta penuh dengan cabaran dan tidak mengikut perancangan. Pelbagai situasi yang tidak dijangka timbul dan mereka bertemu dengan pelbagai watak unik dan lucu dalam perjalanan mereka.

Adakah Sam dan Happy akhirnya dapat menghormati antara satu sama lain?

## Barisan pelakon
* Maisha Kanna sebagai Sam
* Lil’li Latisha sebagai Happy, Sepupu Sam
* Marsha Timothy sebagai Uci, İbu Sam, Istri İrfan
* Ibnu Jamil sebagai Irfan, Ayah Sam, Suami Uci
* Suku Dani sebagai Dani
* Varun Tandjung sebagai Baruna
* Edward Suhadi sebagai Edi
* Francy sebagai Fifi
* Karina Suwandi sebagai Kirana, İstri Arya
* Lukman Sardi sebagai Arya, Suami Kirana
* M. Adhiyat sebagai Dion
* Fadlan Ridzal sebagai Wahyu, Anak Mukhidi
* Dodit Mulyanto sebagai Mukhidi
* Ligwina Hananto sebagai Mama Mela
* Mo Sidik sebagai Pengejar Ombak
* Praz Teguh sebagai Tukang sate
* Yudha Khan sebagai Asisten tukang sate

## Pautan luar

*